
-In pragul serbărilor dela Țebea 


: Se apropie zilele serbărilor pentru comemorarea lui Avram lancu.: 
Dela unire încoace, în această vreme de răscolire a tuturor fibrelor. 
sufleteşti, ma fost poate nici un praznic care să -mişte cu mai multă 
putere colțul -nostru de pământ, ca amintirea eroului din Țara 'Moţilor. 
lancu e figura cea. mai tipic reprezentativă din trecutul Ardealului. 
Sbuciumul lui, încadrat în aureola revoluției dela patruzeci şi opt, sa 
înfipt în toate inimile la -noi, 'şi trăieşte încă. Dincolo de Munţii Apu- 
seni, care-au fost mărturiile paginii lui de epopee, chipul legendar al 
viteazului răzvrătit: sa introdus în conştiinţa populară pretutindeni la: 
Românii din fostul ‘imperiu habsburgic. In toate părțile, dincolo: de 
resemnările. clipei, viaţa lor de apăsare și umilință evoca-umbra mortului 
dela 'Țebea. Poezia lui Iancu flutura peste capetele noastre ca o adiere 
de departe, ca: un mare capital de revoltă, ca o dârză energie morală 
"în mijlocul atâtor răstrişti. Prih ea vorbea Ardealul adevărat, cu toată ` 
volbura aspră a instinctelor noastre de rasă înlănţuite, de ace&a po- 
„Vestea tragică a comandantului. de lănceri îngropat subt gorunul lui 
Horia era mai mult ca oricare alta povestea noastră a tuturora. 
| Acum că se apropie ziua care va face să reînvie umbra lui Iancu, 
se vor redeştepta fiorii tuturor frământărilor de demult. Se vor reîm- 
prospăta atâtea vremuri tulburate, şi sufletul Ardealului va-vibra sguduit 
„de-o puternică emoție. Nu numai Moţii lui vor resimţi această sgu- 
duire, ea va trece în valuri largi cât mai departe, înviorând cu deosebire 
pătura de jos a țărănimii, pentru care „craiul munţilor“ rămâne cea 
mai strălucitoare incarnaţie de vitejie şi de dreptate. La lumina acestei ` 
resurecțiuni, va ieşi la iveală mai limpede ca oricând și sfârşitul de 

| ir opu cu flacările lui recente, și tot rostul predestinării noastre de 
mâine. | | : 

Sărbătoarea care ne-aşteaptă deci, va trebui să salveze şi mândria 
şi curăţenia noastră. Male 

Nu ştiu: mai deaproape în ce chip se pregătește acest mișcător 
act de pietate. Nu ştiu mai ales ce măsuri a luat guvernul, ca să 
prepare un cadru vrednic de memoria lui lancu. Va fi oare înțelegerea 
reală a situației, va fi intenția sigură a unor oameni în care să pal- 
pite ecoul întârziat al trecutului nostru? Tare mi-e teamă să nu se 
„_aştearnă, și cu această ocazie, deasupra elanului celor mulţi banalitatea 
săicie a atâtor. alaiuri convenţionale,: pe care oficialitatea le propagă 
adese cu protocolul ei. Judecând după întrunirile comisiilor de până 
acum şi după inspectorii administrativi trimişi dela centru'să „aran- 
jeze“ lucrurile, sar părea că și de aștădată se păstrează nota cunoscută 
a tuturor serbărilor patriotice, sugrumate în muzici militare, drapele și 
ieftenă retorică de ocazie. Ar fi o mare. greșală să. se repete şi-aici 
` ceremonialul uzat. Avram Iancu ar merita mai mult. Prăznuirea lui ar 
putea să devie un prilej de înaltă semnificare simbolică. Personalitatea 
eroului ar trebui să ne ridice sus în sferele de abştracțiune morală,. 
„acolo unde planează adevărurile de existență ale unui neam. Guverhul 
- trebuia să-și deie seama că la zile mari se cer suflete mari, desbrăcate 
de toată sgura patimilor vremeluice. In tața mormântului dela Ţebea, .. 
unde-am îngropat o comoară nepreţuită de idealism al luptei naționale, 
trebuia să se afirme în această perioadă tulbure a tuturor svârcolirilor, 
însăşi ideia noastră de rasă. Subt ocrotirea Dinastiei, ca la o a doua 
încoronare, desrobiţii: și: desrobitorii aceluiaș popor, contopiți într'o 
unitate indisolubilă, trebuiau să-şi aducă - tributul suprem de recuno- 
ştiinţă. Pentru această manifestare. pioasă. se cerea un apel la toate 
categoriile poliţice care au la temelia lor un crez românesc. O sus- 
__pendare de'.adversităţi, o binetăcătoare „Z7reuga dei“ .subt gorunul 
secular, ar fi însemnat o reculegere sufletească, o platformă morală 
superioară și un certificat pentru prieteni și dușmani, că. plutim cu 
toții în aceiaşi alvie largă a destinelor unui neam. sa încercat 
frumosul gest, poate :dintrun egoism de partid rău plăsat, poate de 
teama că s'ar fi- găsit ca şi în trecut minți înguste 'care.să stăruie 
după taraba lor, atunci când strigă o chemare a eternității la poartă. 
“In orice caz, s'a pierdut astfel putinţa de-a se acorda înţelesul cuvenit 
unui rar prilej şi prin aceasta s'a coborit dela început nivelul la care 
trebuia înălțată conştiinţa obştească. a 

Nimic nu ne împiedecă însă, ca noi cu toţii, şi cu deosebire 
oamenii vechiului Ardeal, să peregrinăm la locul amintirilor istorice. 
Societatea românească, pornită de disciplina ei, să-şi urnească rândurile 
spre lespedea săracă a lancului. 'Țărani în haine albe, îndrumați de 
dascăli şi de popi, urmașii tribunilor şi centurionilor de. odinioară, să 
vie la groapă. Acest îndemn spontan, desprins din cultul trecutului să 
„ne Călăuzească pașii, Ar fi bine să ne pătrundem de gândul că la o 
sută de ani dela naşterea neînduplecatului Moţ. ideia triumfătoare noi 
„trebuie s'o ducem mai departe, prin toate viforele, aşa cum a dus-o 

el cu legiunea lui. Pentru acest impuls, altarul cel mai vorbitor e acolo 
în muri. 

Mai este o temere legitimă care mi se coboară pe hârtie, acum 
în pragul închinării. Mărturisesc că o scriu aici cu oarecare jenă, dar 
pățaniile de pân'acum o justifică pe deplin. E sentimentul pe care-l 
am, că fruntaşii partidului naţional se gândesc să-și repete și de astă- 
dată reţeta lor deplorabilă de ieri. Fie că ar demonstra prin absență 
ca la încoronare, fie că vor veni să puie stăpânire pe mort ca la cripta 
lui Șaguna sau Pop de Băseşti, iluştri bărbați vor face o mare prostie. 
Logica lor obişnuită ar fi o garanție că sunt gata să puie la cale ce 
e mai rău, pentruca apoi vitejia lor inoportună dată pe mâna honig- 
manilor dela gazetă s'o schimbe în agitație măruntă, acumulând încă 
un titlu de îmbufnare la răbojul lor bogat de pân'acum.i 

Să așteptăm, şi să vedem. | 

Noi mergem la Ţebea cu inima Curată. 


TR ar 


OCTAVIAN GOGA 

Stanţe e i 
STREIN 


l Covârșit de gânduri grele 
© Fruntea mi-o înclin, 
Curgeţi lacrime sfioase, 
i Dorui să-mi alin. 


lar de-amarul lor se'ncarcă 
Sutistul mai greu,. : A 
Şi mi-l port, așa, de par'că „i 


s” 


` N’ar mai fi a meu. . Â. 


` TIMIDITATE 


E primăvară, primăvară, 
Tresare iar întreaga fire >= 
Pădurea, câmpul și grădina 
Doinesc un cântec de iubire. 


Și'n sufietu-mi, robit de doruri, 
A răsărit o. mică floare, 

A răsărit... și-acum așteaptă - 
` Privirea ta mângâietoare. 


VÂNTUL 


Sufiă vântul șuerând, 
Sutlă dinspre vale, o 

Suflă, și mi-aruncă 'n geam 

„ Cântece de iale. 


Sufiă și-al său cânt acum » 
Plin e de suspine, — 
“lar l-ai întâlnit, și iar 
l te-a) plâns de mine. 

PUSTIETATE 


Cel din urmă, singuratec 
Fâlfâit s'a stins, 

Triste și uitate vise 
larăș m'au cuprins, - 


Și sub stânca-amintirii 
Gem încătușat, 

Zarea se cufundă'n noapte, 
Cerul e 'ngheţat. 


TRANDAFIRUL 
De când te-ai dus, un trandafir 
Agonisează 'n glastră, 
Zadarnic soarele e viu 
Și tremură 'n fereastră. 


Zadarnic cerul e senin 
Si zarea e albastră, 
Căci numai tu însufleţeai 
Sigurătatea noastră. 


FLORI UITATE 


ingropate de uitare 
Florile își strâng 
Aromatele petale 
Tot mai mult, și plâng. 


-Nimeni nu le mai desmiardă 
Cu surâsul blând, 

Triste şi sfioase 'n umbră. 
Mor încet, pe rând. 


CĂLĂTORUL 
Noaptea ’ntunecată pune y 
Ușilor zăvor, 
Nici un sgomot nu se-aude, 
Doar un călător 


De urât a prins să cânte 
Pe 'ntristatul drum: 

„Omul e o umbră, viaţa — 
Pulbere și fum“, 


AL. T. STAMATIAD 

_ Gânduri întro zi de hram 


De multă vreme nu mai trăisem o zi de hram; și niciodată una 
în acest leagăn muntos al spiritului oltean, care a învăţat revoluţia. 
dela uliii plutitori deasupra văilor, iar statornicia, dela tradiţiile tari 
ca piatra culmilor ce albăstresc colo, spre miazănoapte, în lumina 
sărbătorească a zilei de azi. Pe drumurile acestea tivite cu cireşi uriaşi. 
a trecut odată Sfântul Nicodim spre văgăuna de murmur: rece şi de 
umbră verde, ca să spânzure pe stânca ei cetatea duhovnicească a 
Tismanei ; și tot pe aici s'a arătat, frumos şi ager zeu al plaiurilor, 
Domnul Tudor, încadrat în coase lucii ca niște îrânturi de fulger... 
Spiritul Sfântului Nicodim, spiritul Domnului Tudor: tradiție şi revo- 
luţie, emisfere care se întregesc și se susțin ale aceleiași vieți ce se 
păstrează mereu şi mereu se adaugă. Nu în zadar şi nu în absurd 
călugării Sfântului binecuvântară şi ocrotiră pe Eroul revoluționar: în 
inimile lor şin inima lui trăia elementară legea înoirilor altoite pe 
trunchiurile vechi... 

Când am ajuns, liturghia se stârşise; începea praznicul. Bisericile 
din partea locului sunt așezate afară. din sat, pe înălțimi, pentru a îi, 
"ca Acropolea, în văzul tuturor. In fața lăcașului apostolilor Petre şi 
“Pavel, se revărsa într'o înclinare dolină coasta dealului învălurată de 
fânul mătăsos şi ruginiu, gata de coasă. Lume albă şi multă aştepta, 
venită din satele vecine ca la zi de hram. Vine cine vrea; cu cât mai ` 
mulți cu atât mai mare bucurie pentru satul care îşi serbează, în 
“preajma bisericii, patronul religios. Deasupra, nori albi se zugrăviau 
ca pe o boltă de altar pe albastrul luminos ce se rotunjia departe 
peste dealurile verzi. In aer mirosuri tari de ierburi coapte. Soarele, 
ornicul vieţii de țară, arde ca pentru vremea prânzului. Și iată, diatr'o 
margine a satului lungit pe vale, întâia gospodină, purtând pe creştet 
baniţa cu merinde largă cât roata carului, s'a ivit. Și ca la un semn, 
toate potecile ce sadună urcând spre biserică sânt pline de lume care 

aduce merindele praznicului. Ir ziua hramului nu există om: sărac în 
sat: fiecare trebuie să aibă cu ce ospăta cel puţin douăzeci de străini. 
Nicio putere şi niciun ordin nu-i obligă, dar aşa e datina. Și această 

diatină e mai puternică decât toate poruncile din lume. Om de nimic 
ar rămânea pentru totdeauna acela care s'ar dovedi cu mâna goală de 
daruri în această sfântă zi. Şi satul vine și vine şi vine. Cu trupuri 


-„subțiratice și înalte, sub băniţile încărcate de oale cu fierturi și de 


pite, femeile par de departe nişte lujere de floarea soarelui. : Bărbaţii 
poartă pe umeri desagi cu sticle de ţuică, cu ploști de vin, cu fede-: 
deșuri de apă. Șervete albe, bătute cu'vărgi de arniciuri înflorite s'a- 

Ştern în faţa bisericii, în linie dreaptă, pe fân, şi masa e lungă de 
scapătă dincolo de clina dealului. Oaspeţii, mai mult femei şi copii, 
se înşirue pe două rânduri. Nimeni nu întârzie, nimeni nu se grăbeşte. 
"Toată rânduiala acestei mese are ceva solemn şi tăcut, și se îndepli- 
neş'e dela sine cu acel simţ de simetrie care trăieşte în şireagurile 
«cocorilor călători la fel- ca în ritualul acestei datini religioase. Pare 
«că nici cristalurile nu, se încheagă cu o precizie mai măsurată. Oamenii 
satului cu hram nu se așează, ei stau în picioare, rânduiesc și ser- 
vesc: masa e numai pentru oaspeţi. Cu mulți dintre oaspeţii aceştia 
nici nu se cunosc, și totuși vorbele pe care le schimbă cu ei sânt 
de miere şi de îmbiere. Bărbaţii dela țară mau, de obiceiu, atenții 

entru copii; aceasta e treabă femeiască; dar astăzi ei se pleacă cu. 
nuştiu ce gingăşie şi potrivesc lingurile în mâna. copiilor streini. ln- 
săşi gluma pe care o aruncă în treacăt o gospodină mai ageră e astăzi 

- duioasă şi nesfârşit de bună. Acuma totul e gata. Străchinile fumegă 
mirosuri de cimbru şi de leuştean. O singură părere de rău e în ochii 
gospodinelor: oricât de mulți ar fi oaspeţii, nici pe sfert nu se vor 
trece merindele îngrămădite in băniţile ce se înşiruie dealungul mesei. 
Dar mai bine să prisosească decât să nu sajungă. - ; 

-` Un semn s'a dat, şi, din capul mesei, părintele începe o slujbă 
„de binecuvântare. Mireasma tămâiei trece “peste cimbrul şi leuşteanul 
din străchini. Mulțimea e în picioare. Cu înfăţişarea ei senină, :'săr- 
bătorească, pare acum o procesiune oprită în loc pe coasta dealului. 
' Maramele femeilor, albe, noi și străvezii, cad în valuri bogate și în- 
„văluie totul în nu ştiu ce aer de biblică legendă, ca întro -pânză de 
“Theodorescu-Sion. Slujba: s'a sfârşit. Preotul închină trei pâni, le rupe 
şi le împarte: e amintirea minunii evanghelice a pâinilor şi a peştilor, 
sau mai degrabă amintirea frângerii artosului la Cina cea de. Taină. 
Cu glas înălțat, el paofteşte mulțmea la masă în numele lui Dumne- 

„Zeu şi al sfinților apostoli Petru și Pavel, patronii bisericii. Vorbele 
sale dau deodată un' înţeles metafizic întreg belşugului acestuia de 
prânz, ce s'a pus înainte: masa nu e a oamenilor, ci a lui Dumnezeu. 
Acelaş înţeles îl are şi împărțeala care urmează: fiecare oaspete pri- 
mește prescurea. cu luminare aprinsă, împodobită cu flori şi fructe, 
în numele, stropite de lacrimi, ale morţilor. Ai lui Dumnezeu sânt şi 
morții și viii, şi la praznicul lui sunt chemați. și unii şi alții. 

„_ Răsfrângeant în mine imaginea praznicului. acestuia și sufletul 
mi-l simțiam limpede ca aghiasma cu care părintele mă ac şi pe 
mine, și curat ca marama unei femei. Îințelesuri înalte se destăceau 
din priveliștea aceea. Aburul praznicului urca în regiunea cealaltă. 
Dacă lucrurile mau decât valoarea pe care sufletul li-o împrumută, 

masa aceasta — ce poate fi mai. brutîn materialitatea lui decât faptul 
mâncării? — se transsubstanţializa prin puterea sufletului pe care ît 
exprima. Era un simţ de demnitate care mâna satul întreg, până la 
cel mai nevoiaș om, să se dăruiască, măcar odată pe an, cu desfrânată 
dărnicie; era un simţ de omenie în grija pe care o puneau pentru a 
“mulțumi pe oaspeţii străini; o bucurie de a sluji sărbătoreşte pe 
aproapele; era un simbol al generozităţii colective praznicul acesta, 
cu atât mai îmbelşugat cu cât se făcea în numele sfinţilor, în numele 
morților, în numele lui Dumnezeu. Gândul care sta la temelie spiri- 
tualiza totul, cadrul de frumusețe în care se destăşură înfrumuseţă totul.. 

Bănuind în mine spiritul -de critică şi de dispreţ, pe care tinerii 
învățați îl arată față de astfel de practice întârziate, bătrânul. preot 
voi să-mi facă oarecum pe plac şi să scuze în acelaş timp mulțimea 
aceea cu minte atât 'de naivă: 

„Obiceiuri vechi, domnule Crainic. Oricât ai căuta să le des- 
rădăcinezi, e peste putință. Oamenii îac tot ce ştiu ei. Aşa sânt de- 
prinşi din bătrâni“. . 

„ Scuzele sfinției sale nu te puteau jicni: simțiai că le spune numai 
așa. Sfinţia sa credea la fel cu: mulțimea. Căuta numai să-şi pună la 
adăpost. credința de. disprețul celor ce socot că înnoirile nu se pot: 
planta decât pe dărămăturile lucrurilor vechi, şi că revoluţia nu poate 
înflori decât cu preţul tradiției ucise. ; 

Jaurès vedea totuşi în această tradiţie „singura carte pe care a 
cetit-o ţăranul, căruia, din punct de vedere al spiritului, îi place să-şi 
amestece propria înțelepciune -cu înţelepciunea unanimă a tradiţiei“. 
Genialul apologist al revoluţiei stăpânea un spirit prea adânc disci- 

“plinat de formulele clasicismului, ca să nu înţeleagă disciplina spiri- 
tuală a tradiției. Tradiţia aceasta e clacicismul țărănimii. Formula ei 
cristalizată din experiența veacurilor despersonalizează individul, îl 
„contopeşte în unitatea colectivă şi creează astiel tipul social, spre 
deosebire de individul anarhic, care e rezultatul culturii moderne 
revoluționare. Tradiţia creează tipul, revoluţia 'creează individul. Tra- 
diția culturală însă, excesiv şi exclusiv duce, în termen ultim, la 
uciderea personalității și “a inițiativei, iar revoluţia culturală excesiv 
şi exclusiv, duce la fărămițarea colectivităţii, la anarhizarea societății. 
Nu există cultură mai tradiționalistă decât ceea a poporului chinez, 
şi dacă această cultură a creat forme sociale de o fineţe incompa“ 
rabilă, şi a tăcut din organismul social un adevărat mecanism în care 
individul se reduce la rolul unei piese accesorii, ea a dus în acelaș 
timp la stagnarea vieţii spirituale şi aproape a exclus, prin aceasta, 
posibilitatea progresului. Taina progresului. stă în echilibrarea celor 
două forțe educative în sens contrar: spiritul tradițional și spiritul 
revoluţionar. 

Aceasta e problema de azi a vieţii noastre naţionale. 

In celebra lui carte Jurnalul de călătorie alunui filozof, care e o 
vastă şi continuă comparaţie între feluritele înțelepciuni ce Sau cri- 
stalizat în forme vii din cugetarea și experiența marilor popoare ale 
planetei, contele Hermann Keyserling distinge aceeaşi problemă în 

viaţa Japoniei moderne. Ultimul secol inseamnă pentru imperiul giponic 

epoca lui revoluționară: occidentalizarea sau europenizarea vieți ja- 

poneze. Dar odată cu această transformare, un conflict s'a încins. între 
- formele moştenite şi formele adoptate, între vechea cultură japoneză 
în care a crescut acest popor „neindividualizat“, cu o conștiință de 
grup prin care ideea de patrie se ridica până la înălţimea unei su- 
preme unități metafizice, şi între civilizaţia europeană adoptată, indivi- 

dualizătoare în esența ei şi, prin aceasta, distrugătoare a conştiinţei 
solidare de grup naţionai. In triumful total al europenizării, Keyserling . 
prevede moartea Japoniei. Dar primejdia a fost observată, Paralel cu 
avântul occidentalizării, statul japonez întreprinde ò acțiune continuă 
de reînviere a shintoismului, a cultului strămoşilor, a: religiei patriei, 

cu toate practicele tradiţionale ce se leagă de dânsul și care au: 
alcătuit sistemul osos al vieții japoneze. Binefacerile revoluţiei vor 
fi salvate astfel, aşezându-se pe temeiurile tradiţiei. 

Se pare însă că noi nu ne dăm seama de conflictul pe care 
noile împrejurări create de spiritul revoluţionar îl aprind mai. puternic, 
acolo jos, la îmbucarea lor cu formele tradiţionale şi nu ne dăm 
seama de conflict fiindcă ignorăm una din cele două forțe încinse 
în flacăra lui: ignorăm tradiția, ne scapă sensul ei multisecular şi 
adânc. . Și ignorând-o, o disprețuim. lar disprețul acesta ce e decât 
lepădarea de noi înşine, de înțelepciunea care a susținut din generaţie 
în generaţie ființa poporului nostru? Nimicirea acestei puteri simbolice 
care organizează dela sine mulțimile, le disciplinează şi le simetrizează 
ca instinctul ce regulează sborul cocorilor, ar însemna surparea di- 
gurilor şi revărsarea ucigașă a anarhiei. 

Dar lumina zilei de hram a fost pentru mine revelatoare, Tra- 
diţia se descopere puternică şi adâncă. Pe drumurile umbrite de cireși 
uriași ale Gorjului, pe unde odinioară a trecut Sfântul Nicodim, pe 
unde mai apoi sa arătat Domnul Tudor,. nu pot să cred în posibi- 
lităţi funeste. Călugării tradiţiei au binecuvântat şi au ocrotit pe eroul 
revoluției. Amintiri înțelepte coboară în mine pacea viitoarelor sinteze... 


NICHIROR CRAINIC 


© BCUCIuj 





Pomul și Copacii 


ll înțâlneam adesea în mijlocul mişuelii din oraș, şi eram, fără 
îndoială, dintre aceia mai puţini cari îl băgau în seamă. In mijlocul 
mișuelii aceleia, ochii celor mai mulți se opresc asupra lumii de oameni ` 
fercheși, bărbaţi spilcuiţi, dame cusute în bucăți de stofe scumpe, Cw 
capace împodobite de-asupra capului, — privelişti cari te pun în cu- 
rent cu modele cele mai noui şi îți înlesnesc aprecierea efectului ce 
fac. Dar cine o să se uite la un biet jerpelit, ca să citească de pe 
îmbrăcămintea lui sărăcuță cazna cu care a căutat și azi să rezolve: 
chinuitoarea problemă a unei înfăţişări cuviincioase? Ce-o să-i spună: 
trecătorului faţa aceasta brăzdată, îmbătrânită înainte de vreme, ochii 
aceştia sticloşi, geamuri tulburi îndărătul cărora ghicești casa pustie, 
părăsită... Pe când, atâtea priviri pline de vioiciune lucesc î împrejur, în- 
demnâtoare la bucurare de viață şi de clipa ce scânteiază în trecerea-i 
ademenitoare... . 

Şi cu toate acestea, o fost o vreme când scânteiau şi ochii a- 
ceştia — o, cum 'scânteiaul — atunci când îndărătul geamurilor lim- 
pezi erà plin de viață și de belşug în casă... Cine a prădat-o aşă, de 
numai putregai și pânze de păianjen au mai rămas întvînsa?... Ei, 
cine ma prădat-o? Numai acela care ma vrut. 

Hei, dumneata care treci ţanţeş, lățăindu-te acolo în trăsura ce 
ţi-a adus-o de zestre cucoana matale dela Vaslui, — nu-ți mai aduci 
aminte? Nu-ţi aduci aminte, de băiatul sfiicios, pe care m'ai putut să-l 
dominezi cu ifosele dumitale de odraslă de boier scăpătat, dar l-ai în- 
duioşat numai decât cu mutra speriată şi rugătoare, când ai rămas cu 
gura căscată înaintea problemelor ce vă dăduse dascălii haini, ca să 
vă pună la încercare destoiniciile miuţei, înainte de a vă da pașapor- 
tul în lume spre atacarea problemelor vieţei. El a avut destoinicie: 
destulă şi pentru dumneata; din bunătate de inimă a făcut o faptă 
rea, — eră atâta disperare în ochii rugători! — Şi iată-te acuma de- 
parte, cu pașaportul falş — atât de departe, încât nici nu-l mai ză- 
reşti pe cel rămas în urmă, rămas pe loc cu pașaportul cel adevărat 
ascuns în fundul buzunarului dinăuntru al hainei. 

Dar dumneata, cestălalt, zorit cu ghiozdănul subsugară, făcând 
pe democratul în drumul spre minister, — evită frumuşel ruina aceasta,, 
în care nu mai recunoşti, şi de sigur că nu mai recunoști căci altminteri 

ar trebui să-ţi scoţi căciula până la pământ în fața ei, — nu maire- 
cunoşti pe... colaboratorul dumitale de odinioară, ştii, acela care făceă 
“toată treaba cu care pe urmă dumneata te înfațişai să culegi roadele 
şi laudele... El ţi-a rămas credincios câtă vreme ai vrut, câtă vreme 
„ai avut uevoie de dânsul. Sus în masarda aceea — mo mai ştii? — 


stăteă şi munciă până ajunsese să-şi scuipe plămânii, — şi şefii tâi 
se minunau de puterea ta de muncă şi de agerimea ingeniului tău... 
Ai ajuns departe şi dumneata, — ai ajuns acolo unde nu trebuie să 


te mai ascunzi că sunt alţii care muncesc pentru dumneata, căci dela 
o treaptă în sus a măririlor şi bunătăţilor lumeşti așă este în regulă. 
Nimeni nu se mai miră şi nu se mai revoltă de aceast a, — este în 
“ordinea lucrurilor și în legea cea făcută pentru toți. 

Și dumneata, tinere cu plete lungi, — ți le-ai. lăsat ca să te cu- 
nosc că eşti poet, — ţi-ai trântit pălăria pe ceafă şi arunci priviri iro- 
nice spre omul cu flacăra minței stinsă sub îruntea-i palidă... O! a- 
cuma pai să te mai sfiești de dânsul, ai învăţat dela el mai tot ce 
ştii, — puţina artă firavă care răsare, 'din țărăul inspiraţiei tale subţi- 
xele sa hrănit dela îmbelgugatul izvor al talentului lui puternic, şi fără 
aceasta nimica mai îi fost; l-ai înjarat peniru aceasta, și el nimica 
nu ţi-a zis. Mai îndrăzneţ 'te- ăi făcut, şi l-ai batjocorit str; gând că arta 
lui e îmbătrânită, şi că nouă esta a ta, — cum nou este tirul de apă 
“rătăcit pe-alături de torente... A:um trânteşte-ți pălăria pe ceafă şi 
râzi-i în nas; l-ai biruit; și mai să te mai temi de privirea care te 
săgetă şi în somn, străpungându-ţi dintro parte într'alta anemica-ţi 
inimă otrăvită... 

Ocoliţi-l voi toți, — toţi pentru cari a rodit mintea lui istovin- 
du-se. Ce mai puteţi aveă cu dânsul? Din creerul acesta nu se va 
mai stoarce nimica pentru voi — şi ochii aceștia nu mai păstrează 
întrînşii nici urmă din puterea fulgerului care să poată să và trăs- 


„mească. Nici da folosit, nici de temut. 


Mă opresc în drum şi mă uit în urma lui. Va merge așă, sfios, 
necunoscut, nerecunoscut de nimeni. Din când în când câte cineva — 
«cineva am zis? — din când în când câte un nimenea se va strâmbă 
văzându-l: Ce caută cerșetorul acesta printre noi, — printre noi cə} 
așă de bine îmbrăcaţi şi de gras pomăduiţi?... 

Şi pe urmă, într'o zi, mo să mai ofensez= cu mutra lui sălbatică, 
zdrenţuită, privirile delicate... lar dispariția mo so observe nimeni; 
— ci dacă Cineva se va nimeri să rătăcească tocmai în ziua aceea 
pela Morgă, o să-l găsească acolo întins pe o lespede, şi de-asupra : 
un număr; — atâta va mai rămâneă peste fumul risipit al unei vieţi, 
despre care nu vor mai grăi decât amintirile târzii... 


E k * * 

De-alungul drumului se înșiră copacii, mândri parcă de podoaba 
mpletoasă a ramurilor; ridică vârfurile spre cer, sfidând vremea, ne- 
păsători de trecătorii Cari mau ce să lăcomească la frunzele și cren- 
gile lor sterpe. Mărăcinișul alățuri se Jai eşte, sigur că nimeni. ware 

nici să se apropie măcar de dânsul, necum să pună mâna să-l lip- 
sească de podoaba scaeţilor. Și câte buruieni mai sunt îmbrăţişează 
gardurile, şi se bucură, nesupărate, de soare și de ploaie; nici gâsca 
nu le paşte. j i i î 
Dar iată şi un pom printre copaci. lată-l jerpelit, rupt, lipsit de 
crăci încoace, de frunziş dincolo; o creangă-i atârnată frântă dela în- 
chietură şi-şi arată rana roşietică, din care parcă sa scurs cu ade- 
„vărat sânge peste frunzele ruginii, uscate. Zadarnic dela trunchiu ră- 
* sar câteva crengi firave, de care nimeni nu s'a atins; podoaba cea de 
sus, cea puternică şi vânjoasă, e jefuită. Trist își atârnă rămășițele 
pomul rănit, lovit de moarte de mii de lovituri; fie-care i-a smuls o 
vână de viaţă, şi istovit acum îşi aşteaptă sfârșitul, părăsit, disprețuit 
de toţi, privit ca o sluțenie care strică frumusețea rânduirei minunate 
a copacilor întregi și stufoși dimprejur... 
Nenorocirea lui, a fost că a purtat fructe. 
ION GORUN 

Puterea de a uita 


— Pe marginea unei cronici a războiului*) — 


Am cunoscut odată un om cu obrazul tăiat de o cicatrice teribilă. 
Nu era desfigurat — ba poate pe chipul din fire blând și cu albastrul 
ochilor prea limpezi, urmele rănii adăogau nu ştiu ce înfățișare băr- 
bătească şi aspră, care nu era neplăcută privirii. Dar sfâşierea schijei 
atinsese tâmpla, ochiul, buzele, carotida, şi era o minune cum toate 
scăpaseră intacte, şi omul îți surâdea acuma cu nepăsare. Am aflat 
mai pe urmă de la alţii, că fusese cu adevărat un brav, că luase 
parte la cele mai aprige bătălii, că în jurul lui s'au mistuit batalioane 
de oameni, că a ucis cu mâna lui alţii, că îndrăzneala lui nebunească 
fusese vestită întrun ' întreg sector și că trei ordine de zi au con- 
semnat atunci această neînfrićare de moarte. i 

_ Omul era acum ca oricare altul. li plăcea să întârzie la cafenea 

și la berărie discutând fapte fără nicio însemnătate. Purta iarna un 
palton îndestul de vechiu și primăvara își întorcea hainele pe dos. 
Făcea şi câte un chef monstru, după care îl așteptau acasă furtu- 
noase scene conjugale, de unde ieșea smulgându-și părul şi amenin- 
țând că are să-şi ia lumea în cap. Mai învârtea și puţină politică, şi 
mâncase şi o bătaie în alegeri. La sfârșitul lunei cumpăra băcăniile 
pe credit. lar banii pentru ghetele copiilor se duceau câte odată la 
aperitive, când se încurca cu prieteni. 

Era însfârșit, cum să spun, un om necăjit ca oricare altul, nici 
mái bun nici mai rău, și mai cu seamă, fără nimica eroic, 

Nici nu se gândea să povestească vreodată întâmplările de atunci. 
Erau trăite ca în altă viață — ceva foarte îndepărtat și pentru tot- 
deauna defunct. 

Totuși, mărturia rănii îi stătea în obraz; îi apărea dimineaţa în 
oglindă când se bărbierea și când îşi înnoda cravata, o simţea cu 
vârful degetelor când îşi ştergea sudoarea la birou deasupra condici- 
lor, la cafenea când şfarțul era prea ferbinte sau acasă, după o ceartă 
cu nevasta, din pricina bucătăresei. Se învățase însă cu acest vecinic 
memento, îi intrase în liniile figurei, făcea parte din el, — şi cicatricea 
nu-i deştepia nicio amintire eroică ori înfricoșată, după cum nimica 


*) Const. Kirițescu: „Istoria răsboiului pentru întregirea României“. Vol. I şi IE 
Editura Casa-Școalelor. 

eroic ori înfricoșat nu simţi când îţi priveşti în oglindă nasul, urechile 
şi celelalte ornamente anatomice ale figurei. 

Uitarea aceasta desăvârşită şi fără întoarcere mi s'a părut atunci, 
şi mi se pare întotdeauna, un desnodământ al războiului mai înspăi- 

mântător de cât moartea. Aceea, cel puţin, e un sfârşit şi-un mister. 

Ceva poate mai este dincolo. Aceasta e însă moartea din viaţă. 

E însăși ființa ta morală de atunci, de care te-ai desprins ca 
Peter Schlemil de umbra vândută necuratului. 7 

Căci de la această odioasă putere de a uita pornesc toate 


pierzaniile. 
Sunt, câţi ani? — vedeţi că trebuie să numărăm pentru a ne 
aminti precis, — sunt şapte şi opt ani, de când viaţa ni s'a părut 


ceva mult mai grav, mai prețios și mai tainic, de.cât ni se pare 
astăzi. Era o fericire pe care puteai să o pierzi peste o zi, peste un 
ceas; o mare fericire ameninţată în tieștecare clipă. Fiindcă moartea te 
aştepta oricând la capătul zilei și era ori unde alături de tine — 
învățaseşi să prețuieşti această nespusă minune, care-ţi îngăduia să 
respiri, să gândești, să asculți un ciripit de pasăre întro ramură de 
măr, să vezi un răsărit de lună, să citeşti o bucată ruptă şi veche 
de ziar, să miroşi o floare ori numai să pășești pe un câmp, unde 
“sub picioare era pajişte verde, deasupra cer calm cu soarele blând, 
cer unde nu plesneşte nici un obuz şi nu -seceră clânțănind nici o 
mitralieră. 

Gândiţi îndărăt, încercați a vă aminti — şi mărturisiți că atunci 
acestea erau mari fericiri. 

In urma ta era un paradis pierdut. 

Tot ce însemnașe tihnă, confort, plăcere, odihnă: masa ta, cartea 
ta, perna ta, colțul tău de la fereastră, creionul proaspăt ascuţit cu 
mirosul plăcut al lemnului, gândurile tale, vanitățile, nădejdile și ne- 
lătnuritele proecte ale tale; toate erau „târâte întrun vârtej în care 
viața ta şi toate aceste nimicuri scumpe ţie, nu'atârnau mai greu ca 
“un fir de pulbere în uragane. 
| Viaţa ta fizică era acum ca Ía începutul preistoriei: om al 

peşterilor şi locuințelor lacustre, ucideai și puteai fi ucis.. 

Totuşi, ce divin dar îți părea acuma viața, cu toate sfâşie- 
rile nespuse de care era împresurată! Și cum regretai ani pierduţi, 
gânduri pierdute, hotărâri neîmplinite... O! cum îţi jurai, atunci 
când toate vor fı sfârşite, dacă mai puteau fi sfârşite vreodată, 
să-ţi revizuieşti minciunile, renunțările, laşităţile, în care până acum 
ai trăi 

Riiboiul avea să-și răscumpere pustiirile cu această mare lumină 
Care avea să se limpezească din fum şi din valuri de sânge. 

Supraviețuitorii aveau să aducă omenirei din șanțurile lor pline 
de noroaie şi de. vermiuă, 'un adevăr nou şi un suflet nou. 

Pe urmă, când totul a luat sfârşit, viața şi-a legat firul şi nimic 
din ce putea fi nu s'a mai împlinit. 

Fiecare ne-am reluat gesturile, ne-am amintit vechile uri, mă- 
runtele vanități; am învățat a uita. 

Câţiva jisăsau dintre noi; un loc gol la masă, o scrisoare veche, 
o carte peste care s'au plimbat ochi care nu mai sunt. 

— „A murit în război, văduvă de război, orfan de război, invalid 
de război“ — pentru cine cuvintele acestea spun mai mult decât nişte. 
fapte diverse, petrecute foarte de mult? . 

In romanul de răsboiu al lui Barbusse, scris încă din 1915, în. 
cel din urmă capitol, un soldat târându-se ca o carapace de noroi pe - 
câmpul plin de apă,- presimte acest sfârşit: „On est des, machines à 
oublier“. Și asta îi părea atunci mai plin de ”înfiorare şi mai desnă- | 
dăjduit decât însuşi războiul. a 

Şi este întradevăr mai neînțeles, 


ko ok k 


Povesteşte biv-vel vornicul Ion Neculae în „O. seamă de cuvinte“ 
despre paharul 'lui Ștefan Vodă cel bun, lăsat mănăstirei Putna: 

„Eară păharulu au fọstu până la a tria domnie a lui Mihai Ra- 

coviţă” Vodă, şi scoțându- -lu din turnu unu Egumenu, pre anume Mi- 
sailu Chisăliţă, şi vrându să se fâlească, au băutu la masă cu acestu 
păharu a lui Ștefan Vodă, cu nisce slugi boeresci ce erau zlotaşi; şi 
bându multu cu acelu păharu, s'au, îmbatatu, şi fiindu beţi au stricatu 
unu lucru scumpu domnescu şi de minune ca acela.“ 

Moștenitorii războiului amintesc nu. odată. făloşenia egumenului 
Misail Chisăliţă. Destul să ascultăm discursurile care sau rostit de 
cinci ani încoace la atâtea inaugurări de monumente şi aniversări de 
bătălii ; destul să fi citit: articolele, versurile vitejeşti, literatura oca- 
„zională, tipărită cu aceste prilejuri, Cei care au purtat adevăratul răz- 
boiu sunt duşi dintre noi, ori tac. Au luat pentru dânşii, şi în numele 
lor, cuvântul, acei care, feriți atunci, au descoperit târziu o chemare 
straşnic de patriotă. 

Astfel, despre războiu, trăit și autentic, s'a scris până acum puţin. 
Dar dacă literatura nu a explorat încă, decât ici celo, sensibilitatea, 
luptele de conştiinţă, îndoelile, şovăirile şi biruinţele sufleteşti ale unei 
generaţii; dacă nu ne-a dat decât în parte un document psichologic 
al. generaţiei care a făcut războiul, întârzierea are explicaţie şi în ne- 
voia de a câșt'ga o perspectivă în “timp. „Pădurea. spânzuraților“ 
a lui Liviu Rebreanu ridică numai un colt ”deasupra unei singure 
drame, din cele multe care au fost trăite, Sunt altele încă, şi litera-. 
tura acestora va putea să vină. 

Cartea dlui Constantin Kirițescu nu e literatură, ci. numai do- 
cument. Cu atâta însă mai prețios acum. 

Dacă autorul îşi îngăduie aprecieri asupra - oamenilor, stărilor 
sufleteşti şi evenimentelor, e fiindcă războiul naţiei tale totuşi nu 
este o întâmpfare indiferentă petrecută în Sirius. 

Bătăliile sunt însoţite de hărțile frontierilor, găsim planurile luptei 
aşa cum au fost concepute din amân două părțile, mișcările unităților, 
numărul oamenilor cari au luptat, al. celor căzuţi şi sunt judecate cu 
asprime greşelile comandamentelor. a 

Volumul întâi ne purta în prima parte a campaniei până la că- 
derea Bucureșţilor. Volumul ai doilea ne arată refacerea și campania 
anului 1917, pacea dela Bucureşti, unirea Bucovinei și Ardealului şi 
bătălia dela Tisa până la încheerea păcei. Cum documentarea se rea- 
zămă mai cu seamă pe isvoare oficiale, confruntate cu ceea ce sa 
scris despre războiul nostru în Franța, Germania, Anglia, Austria și 
-cu memoriile generalilor dușmani, îndoelile şi golurile sunt puține; 
cronica războiului e aproape întreagă şi complectări vor fi de adăugat - 
„în ceea ce priveşte doar integrarea campaniei noastre în marele câmp 
de luptă al războiului mondial, şi mai cu seamă în complicatele sfo- 
rării diplomatice, anevoie de descurcat, și multe încă tăinuite. 

Cartea se cuvine citită; ma intrat în gândul meu să repovestesc epi- 
soade ori să-i judec netăgăduitele merite. 

Lectura ei o dorim însă și pentru altceva, decât pentru o justă 
cunoaștere a faptelor. O înțelegem altfel, decât în faţa ceştei de cafea, 
în cerdac, lectură de vilegiatură, sau noaptea, înainte de a stinge lu- 
mina, câte-va pagini pentru a obosi ochii şi a grăbi somnul. 

Căci e mai dramatică de cât un roman, dar nu e roman. E nu- 
mai cumplita și foarte apropiata viaţă, pe care fiecare dintre noi am 
trăit-o, p ` 

Din file, nu văd numai mișcându-se în derută reghimentele îm= 
pinse în Dunăre la Turtucaia, grănicerii luptând în cămaşe până la 
unul, și generaii fugind în repezi automobile, departe de foc, pentru 
a-şi apăra viaţa. Nici numai eroismele zădarnice, tunurile trimise. pe 
poziţii fără folos fiindcă erau lipsite de o piesă, şi șanțurile cucerite 
pentru ca a douazi să fie din nou lăsate, din ordin, în mâna duşma- 
nului. Nici căpitanii sburându-și creerii, când ultimul om era căzut. 
Acestea se pot citi şi aiurea, unde e vorba de bătălii îndepărtate, în 
campania lui Napoleon, în războiul ruso-japonez, în apărarea. eroică 
a burilor în Africa de sud, ori pe frontul Italiei, în Belgia, în Serbia, 
în Champagne, în mlăștinile lacurilor Mazuriene. 

Aici regăsim şi. altceva, mai mult de cât în povestirea celor mai 
desnădăjiduite şi înfiorătoare atacuri dela Verdun — e propria noastră 
viață trăită, care învie, şi pe care! totuşi o recitim ca întâmplări petre- 
cute în viața altcuiva. 

~ Lectura acestor două cărţi ne-ar putea ajuta să ne amintim ce-am 
uitat, ce-am jurat, ce-am vrut să fie, când totul avea să se reclădească, 
simplu, drept, veşnic şi bun, și nu sa mai întâmplat. 

Ne poate sta înainte cu o remușşcare. Morţii aceia, cifrele mä- 
runte şi negre care arată pierderile unui atac, ne-ar răsări astfel îna- 
inte să ne ceară socoteală. 

Și, întorcându-ne cu amintirea îndărăt, cercetându-ne puţin sufle- 
„tul prins în viața cea de toate zilele, ne-am desmetici dela multe de- 
şertăciuni, şi mam fi mai mândri de cele ce isprăvim în fiecare sfârşit 
de zi, de cât va fi fost mândru de isprava lui, egumenul Misail 
Chisăliță dela mănăstirea Putna, după ce-a spart pocalul lui Ştefan 
Vodă, fălindu-se să bea cu el înaintea zlotașilor boiereşti. 

` CEZAR PETRESCU 

Războiul civil 


Continuându-l în graniţele „Federaţiei Republicelor Sovietice“, gu- 
„vernul comunist cearcă să provoace războiul civil-în toată Europa, nu 
din consideraţii marxiste, ci din infailibiluj instinct de conservare ; dacă 
în cel mai scurt timp războiul civil nu va isbucni în -Europa, cauza 
. comunismului terorist din Moscova este pierdută. Poate la asta se re- 
. duce conţinutul misteriosului testament al lui Lenin. Căci Lenin a fost 
cel dintâiu care a proclamat războiul civil, când statele înarmate se 
așezaseră — acum zece ani — pe parapetele naționale, pentru ciocni- 
rea groasnică din care trebuia să se aprindă lumina idealurilor etnice. 

Intradevăr, războiul mondial a surprins pe Lenin întrun sat din 
Galiţia, de unde conducea activitatea nelegală a organizaţiilor bolşe- 
vice în Rusia. Dincolo de aceste organizaţii, Lenin nici odată n'a fost 
cunoscut în lumea largă a socialismului. Aici a fost arestat de auto- 
rităţile austriace, și, împreună cu cățeluşul său Grişca Apfelbaum, ex- 
pulsat în Elveţia. - 

La Zimmerwald se convocase conferința socialiștilor pentru dis- 
cutarea chestiunii: prin ce mijloace se poate zădărnici războiul care 
a început? La Vintal, în Elveţia, Lenin formulase mai nainte rezoluția 
grupului bolşevicilor extremişti. Teza lui Lenin a fost următoarea : Sunt 
naive visurile socialiștilor-internaționalişti despre sfârşitul războiului 
fără învingători și înviuşi, pe baza numai principiului. autodetermină- 
rii popoarelor, fără contribuţii şi cuceriri teritoriale. Prin urmare, pro- 
letariatul trebuie să dorească înfrângerea imperialismului patriei sale. 
Problema proletariatului se formulează în chipul următor: întoarcerea ' 
armei încărcate împotriva subjugătorilor burghezi: — începerea luptei 
civile. Desfăşurând principiul materialismului didactic, Lenin admite 
posibilitatea revoluției sociale mondiale și își stabileşte teoria: războ- 
iul imperialist trebuie preschimbat în război civil. Aceasta formulă l-a 
făcut celebru. De unde până acum, el trăiă ca o urechelniță în miezul 
unei bucăți din Marx, anunțând cu curaj şi cu pasiune de tătar, în. 

decorul grandios al înșfăcărilor de moarte ale atâtor naţiuni, o for- 

mulă atât de seducătoare pentru cei ce purtau în cap viziuni de alte 

lumi, Lenin devine, în mod magic, Napoleonul războiului de clasă, 

care mocnea sub pătura nefericită a pământuluui scuturat de` vijelii 

zadarnice şi ucigătoare. La aceste conferințe au participat socialiști 

neînsemnaţi, pe aici a trecut și doctorul Racovschi, şi aderând la re- : 
zoluția lui Lenin, din meteor socialist-internaționalist, devine bolşevic. 

Aşa se explică încrederea ce a avut-o în lumea comunistă şi însem- 

natele posturi ce le-a căpătat după uzurparea de la 26 Octomvrie 

1917. 

| Războiul civil, în concepţia lui Marx şi în domeniul viziunei sale, 

mar fi un lucru atât de înspăimântător — cum Pam văzut în teoria: 
și în practica bolşevicilor — dacă evoluţia socială ar fi înaintat până 

în gradul când el devine inevitabil. Examinarea acestei teze socialiste 

e acum foarte necesară ca să știm ce a înțeles Marx prin războiul ci- 

vil, ce au realizat în Rusia bolșevicii, şi mai ales ce caută să provoace 

guvernul terorist din Mos:ova în lumea întreagă. 


* 
E E 


Două noțiuni fundamentale formează conținutul şi destinația răz- 
boiul c'vil: realizarea statului proletar şi a democrației proletare. 

In cartea sa: „Statul și Revoluţia“, Lenin studiază amănunțit a- 
ceste chestiuni. Lămurind întelegerea sa despre „dictatura proletaria- 
tului“, el îi stabileşte problemele în epoca cuceririi puterii în stat. Ă 

Ce este un stat? Lenin răspunde cu cuvintele lui Engels: „Sta- 
tul este forma stăpânirii organizate a unei clase asupra alteia“. Prole- 
tariatul, în năzuinţa sa spre eliberarea politico-economică, organizează 
un astfel de regim de producție, în care împărţirea societății în clase 
dispare. precum dispar și neîmpăcatele interese sociale. Impreună cu 
nimicirea împărţirii societăți în clase dispare și forma subiugării for-. 
jate a unei clase de către altă clasă — dispare adică statul. Ca să-şi 
ajungă scopul, proletariatul, din clasă subjugată se transformă în clasă 
dominantă. El ține în mâinile sale puterea, și cu mijioace de opre- 
siune pașnice, ține în respect clasa exploatatorilor, doborâtă dar încă 
în stare de a se lupta. Urmează imediat exproprierea. In „Manifestul. 
Comunist“, ideia exoroprierii are, după autorii ei Marx şi Engels, o 
aplicare oare cum etică: exproprierea se face în folosul întregei so- 
cietăți: „Proletariatul se foloseşte de puterea sa politică pentru ca: 
treptat să exproprieze burghezia de capitalul ei, să centralizeze toate 
mijloacele de producție în mâinile statului, adică în mânile proletaria- 
tului organizat în clasă dominantă, și să accelereze cât e cu putință 
cantitatea fotțelor de producţie“. Prin urmare, scopul dictaturii prole- 
tariatului se reduce la nimicirea formei de stat, adică la nimicirea 
stăpânirii organizate a vechai clase burgheze, nu însă la nimicirea 
factorilor de producție şi a realizărilor civilizate ale burgheziei: fa- 
bricile, întreprinderile industriale, căile ferate, telefoanele şi telegrafeie, 
Cum au făcut bolşevicii în Rusia în timpul luptei civile. 

Despre statul bnrghez, obiectivul lupte civile, Engels vorbește ca 
de un stat cu poliție politică, cu închisori, cu mii de mijloace de 
opresiune, cu corupţia și venalitatea funcționarilor. lar Marx în cartea 
sa „18 Brumaire al lui Louis Bonaparte“, înfierează și mai mult statul 
burghez: 

„Această forță executivă, cu monstruoasa ei organizare birocratică 
şi militară, cu aparatul ei artificial şi pretutindeni râsfirat, cu o armată 
de funcționari în număr de jumătate de milion, alături de o armată 
militară de încă o jumătate de: milion, acest straşnic cuib de paraziți, 
care asemenea unei gangrene se încolăceşte în jurul organismului 
societăţii franceze și îi astupă toți porii“. 

Ca un corolar al unui asemenea concepții despre statul burghez, 
Marx scrie lui Kugehnan în timpul. Comunei din Paris: 

„Dacă vei citi ultimul capitol al cărţii mele „18 Brumaire“, vei 
vedea” că revoluţia franceză trebuie să înceapă imediat nu cu predarea, 
ca până acum, a maşinei birocratice și militare în alt mâini, ci. cu 
nimicirea. ei“ 

Prin urmare, după Marx şi Engels, răsboiul civil începe pentru 
întronarea dominaţiei proletariatului, cu scop de a nimici detestabilul 
stat burghez şi a realiza, treptat, prin evoluția socialistă, comunismul 
integral. In cartea sa „Răsboiul civil în Franța“ Marx stabileşte prin- 

. cipiile de conducere a proletariatului în timpul dictaturii sale: 

„Declararea republicei sociale trebue să îndepărteze nu numai 

forma monarhică a stăpânirii de clasă, dar însăşi stăpânirea de clasă“. 
Intraltă. parte: „cel dintâiu decret al Comunei a fost să lichideze ar- 
mata permanentă“ .. . Intraltă parte: „Comuna sa format din consiliile 
municipale pe baza votului universal“... Tot din aceeaş carte: „Poliţia, 

` până acum un instrument al puterii statului, a fost imediat lipsită de 
funcţiile sale politice“. Şi ca un testament Marx scrie: „Comuna trebue 
să recunoască imediat că clasa muncitorească, venind la putere, nu mai 
poate opera cu vechea mașină a statului“. 

Ce au făcut bolșevicii — acești marxiști maximalişti — din răs- - 
boiul civil, care trebuia realizat după Marx și Engels, fără o picătură 
de sânge, şi ce formă de stat au întăţişat omenirii ca un rezultat al 
revoluţiei sociale? 

Imediat după venirea în Rusia, Lenin începe o luptă crâncenă 
împotriva guvernului provizoriu; în Petrograd izbucnesc, conduse de 
el, răscoale înarmate ale bolşevicilor. In zilele: de 2—5 lulie 1917, se 
răscoală Mainari din Kronstadt şi o parte din garnizoana capitalei, 
condusă de Lenin. In ziua de 26 Octomvrie — se înfăptueşte uzurparea. 

Evoluția economică a societății e întreruptă. Impotriva concepțiilor 
lui Marx, Lenin declară oportunitatea revoluției sociale, distrugerea 
statului burghez, începerea luptei civile, adică a nimicirii fizice a tuturor 
acelora cari nu se rânduiseră sub steagul lor, începe jefuirea societății 
sub auspiciile formulei marxiste despre expropriere. A doua noțiune a 
răsboiului civil: realizarea democrației proletare fu lăsată la o parte. 
Imediat se organizează armata permanentă, acest „instrument al guver-. 
nării“, după expresia lui Troţchi. Postulatul fundamental al lui Marx 

şi Engels că noul stat, condus de lucrători, să nu devină o organizaţie 
terorizând societatea, a fost călcat în picioare. Nemulţumiţi numai cu 
armata permanentă, bolşevicii au organizat armate numeroase străine, 
din chinezi, başchiri, letoni şi din prizonieri de toate naţionalităţile. 
Alături de armata permanentă au creiat poliția politică. In toată țara 
sa aruncat o rețea de „comisiuni extraordinare“, Ceka, conduse de- 
comisariatul de Interne. In fiecare oraș, sat, cătun, fabrică, şantier, în 
fiecare părticică din armată, în fiecare mahalà — există organizația 
înspăimântătoare a Cekă-i. Spionajul, denunţui, provocaţia, sunt mijloace 
de guvernare — sunt virtuţi „revoluţionare“. In ajutorul Cekă-i există 
formaţiuni militare, agenţi înarmaţi, cari conduc nu numai opera uci- 
derilor individuale, ci şi execuțiile colective. Inchiscrile, pe cari Engels 
le atribuia statului burghez, și se bucura că în statul proletar ele nu 
vor exista, sunt atât de umplute de burghezi, de socialişti, de social- 
revoluționari, de bărbați, femei, copii, fără nici o calitate politică, încât 
guvernul sovietic a creiat închisori speciale: taberile de concentrare. 
„Comisiunea extraordinară“ Ceka, e stat în stat. Agenţii ei sunt 
atotputernici. Sunt câteodată mai puternici decât însăşi comisarii po- 
porului. $i Lenin, acest neîntrecut conrupător al doctrinei marxiste şi 
cel mai mare înşelător al clasei proletare, care cità de atâtea ori expli- 
cațiile lui Engels că clasa muncitorească, venind la putere, va renunţa, 
când va trebui să-şi afirme puterea, la mijloacele și la forfa de 
opresiune a protivnicului său, burghezia, sub care zăcea, — Lenin a 
acceptat să fie membru de onoare al celei mai. criminale instituţii: Ceka. 


* 
* x 


Nu vor ajunge milioanele de pagini cari vor cuprinde — mai târziu, 
prin munca amănunțită a istoricgrafilor — sălbătăciile deslănțuite ale: 
bolşevicilor indeo-ruşi în timpul războiului civil. Ceea ce pentru Marx 
a fost o metodologie revoluțicnară, — căci războiul civil a fost conce- 
put de el ca o înlăturare paşnică și nesângeroasă a unei clase ce 
moare de propria sa istorie, — pentru Lenin și toți leniniştii, de şapte 
ani, până în ziua de astăzi, războiul civil e elementul, e haosul, e 
lumea de sânge, în care răsuflă pătimaș și sforăitor animalitatea cea 
mai primitivă, iustinctul''cel mai distrugător. Nu întâmplător strigase 
Racovschi în Sovietul din 1919, la Kiew, în fața atâtor muncitori în- 
spăimântaţi: 

— „Binecuvântat să fie, tovarăşi, războiul civil!“ Un muncitor, în 
numele întregului proletariat rus, a strigat şi el, ca un răspuns la 
această blestemăţie: l 

— „Blestemat să fie războiul civil, tovarăş Racovschi!“ 

Prin gura celui dintâiu a grăit aventurierul primitiv. Prin gura 
muncitorului a grăit muncitorimea, — respingând cu indignare o con- 
cepție, o metodă! şi o realitate, care îndepărtează cu sute de ani 
atâtea visuri şi atâtea dreptăţi ale clasei muncitorești. 


G. M. IVANOV 

Intre critică și literatură 


— Cu prilejul retipărirei unui volum al lui Ilarie Chendi — 


E multă vreme “de când critica a fost declarată inutilă. lar 
importantul clasificator al genurilor literare, gata să-ți așeze fiecare 
scânteiere câpricioasă a geniului omenesc întrunul dintre sertărașele 
"etichetate ale dulapului său cu formule, nu se mai găseşte aproape 
nicăeri. Abia dacă exemplare rare mai vegetează prin sălile de cursuri ale 
Universităţilor, unde explică unui auditoriu adus cusilă regulamentară,. 
pentruce meșteșugul teatral al lui Mihail Sorbul, simpaticul nostru 
contemporan, e mai complex de cât al dramaturgului englez William: 
Shakespeare ... : Speţa aceasta de doctrinari estetici, văduvi de ta- 
lent în fața hârtiei albe, şi pustii de orice resonanță interioară 
dinaintea celei înegrite de alţii, e pe cale să dispară cu desăvârşire,. 
ca zimbrii din codrii Maramureșului. (Implorăm memoria celor din 
urmă zimbrii, să ne ierte comparaţia). Ne-am luat rămas bun, și bănuim 
că pentru totdeauna, dela domnul grav și important, care mai 'nainte 
de-a ajunge un scriitor interesânt nu e nici măcar un cetitor inteligent, 
şi care s'a coborât pe pământ cu misiunea de a desgropa genii nebănuite 
şi a înghesui pe cele existente în cismele spanioleşti ale unui adevărat 
„regulament al serviciului interior pentru roman, poezie şi novelă.“ Din 
disciplina ridicolă a unor. asemenea specimene doctorale, pâdante și 
seci, ma ieşit niciodată altceva decât alţi dascăli proşti, ciopliţi pe 
acelaş calapod, și indiscutabilul drept la odihnă, după regularea 
anilor de penșie. 

Mai cunoaştem însă şi o altă înfăţişare a aceloraş îndeletniciri 
de a scrie despre cărţile altora, despre gândurile altora și despre 
meşteşugul altora.  Aceea despre care vorbeşte Anatole France, în 
foiletoanele sale de-acum patruzeci de ani: — „Nu există critică 
obiectivă, după cum nu există artă obiectivă, şi toți aceia cari se 
laudă că pun în opera lor altceva decât ei înşi-şi, se lasă înşelați 
de cea mai mincinoasă amăgire. Tot ceeace avem mai bun de 

făcut e să recunoaștem că vorbim despre noi înşi-ne ori de câteori 
mavem destulă putere să tăcem. Critic bun rămâne acela, cari isto- 
'riseşte călătoria sufletului său în mijlocul capodoperilor“. Nici subt 
'această înfățișare, fireşte, critica nu scapă să fie socotită ca inutilă. In 
aceeaş măsură, însă, în care e inutilă arta însăș.,. 
* ui * 

l larie Chendi, al cărui volum de /mpresii îl retipăreşte „Cartea 
Românească“ după aproape douzeci de ani, nu era un critic obiectiv. 
Doamne. fereşte ! Punea atâta pasiune în scrisul său nervos şi viu, 
„se lăsa purtat de un temperament atât de neastâmpărat, își lovea ad- 
versarii cu săgeți atât de ascuţite, încât e aproape sigur că ma avut 
dreptate totdeauna. Dar, cine ştie, dacă a căutat-o cu dinadinsul vreo- 
dată? Mulţi l-au socotit, pe vremea când ironia sa șfichiuitoare inti- 
mida atâtea îndrăsneli, drept o teribilă mostră de poliţist literar. Un 
strașnic dulău de curte, cu colți temuţi, pus de pază la poarta tradi- 
ționalului Parnas. Unii îi regretă chiar lipsa în dezorientarea de astăzi, 
jenantă oarecum, a beletristicei române. Această părere de rău isvorăște 
dintr'o explicabilă eroare. Ilarie Chendi nu se gândise niciodată să-şi | 
asume un rol de mare pontifice al criticei. Pufnise el însuşi de 
atâteaori în nasul semănătorilor de sentințe inapelabile şi proclamase în 
cuvinte pătimașe libertatea nestânjenită a artistului în faţa propriului 
său ideal estetic. lşi rezervase însă, şi el, propria sa libertate. Işi în- 
-găduia să aibă convingeri și nu se temea de dușmănii. Uneori făcea 
- impresia că le caută. Atunci scria aşa: — „Ni se aduce învinuirea că 
prea ne dușmănim. Invinuirea însă nu e tocmai dreaptă. Nu dușmăniile 
sunt păcatul nostru. Acele sunt numai semnele primăverii. Sunt sucul 
neliniştit în sângele aprins. Sunt mustul clocotitor, care promite un 
vin puternic. Procesul firesc al oricărei mişcări“. 

Intrebarea e însă pentruce să dușmănești, şi cum? Ei, vezi, să 
duşmăneşti pentru o convingere, şi să duşmănești cu talent. Mercenarul 
care te pândeşte la colţul străzii îți înfige cuțitul în spate în schimbul 
unui dinar. lar mahalagivaica de peste dram, căreia nu i-ai dat râvnita 
considerație, aruncă după tine cu hârdăul. Importă prin urmare, înainte 
de orice, forma duşmăniilor tale, şi mijloacele pe cari le întrebuințezi 
pentru susținerea lor. O carte proastă, pentru Ilarie Chendi, număra 
ca un vrăimaș.: Se lupta împotriva ei fără să-şi dea aiere de don 
Qujote atotștiitor, dar mânuia o floretă fină şi executa străpungeri ele- 
gante. Fără să se socotească, deci, un cârmaci infailibil al curentelor de 

-gândire dela noi, larie Chendi a reprezentat în literatura românească, 
cu toate însuşirile și cu toate scăderile firei sale impulsive, un ascuțit 
spirit cercetător, în necontenită frământare, plin de încredere în pu- 
terile fireşti de desvoltare ale acestui neam, şi adânc pătruns de fiorul 
misterios al fecundei forţe creatoare. d 

Această adâncă înțelegere nu-l făcea să lunece însă dincolo de 
granița bunului simţ. Aci stătea, întradevăr, ca un pasnic. Bine înfipt 
în temeliile realității, combătând fără cruțare maimuţăreala clişeelor 
importate, cași repețirea afonă a celorlalte, indigene, Ilarie Chendi s'a 

străduit în tot răstimpul agitatei sale activităţi să ţină o dreaptă cum-. 
pănă între poporanismul convențional, cu țărani de carnaval, idilici, 
exemplare falşe de muzeu etnografic, și exotismul morbid, ale cărui 
daruri intelectuale sunt toate de împrumut: şi vocabular, şi imagini, și, 
simțăminte. Literatura pe care o dorea, pe care o chema, şi pe care 
o presimțea, trebuia să fie fiica sănătoasă şi robustă a solului nostru, 
de bogăţia căruia soarta. ne-a legat pe veci. — „Literatura e ca şi 
pământul aceste țări. Frumos pământ, bogat pământ. Dar cultivat în. 
pripă şi cu o îndemânare ce nu întrece pe cea primitivă, el nu pro-. 
duce decât o parte din tezaurul de roade ce poartă în sân. Veni-va 
vremea însă, când dragostea pentru pământ va creşte, când fiecare colţ; 
al întinselor câmpii va fi prefăcut în grădină. Atunci vom intra în 
rândul popoarelor apusene, o țară bogată cu o literatură bogată.“ 

Perspectivele se deschideau promițătoare în așteptarea belşugului pe. 
care n'aveam decât să-l ajutăm să crească, în propria lui brazdă... 

a d 

Cartea lui Ilarie Chendi, pe care urmașii săi au scos-o iar la, 
vitrina librăriilor în aceste zile de vară târzie, nu trăieşte însă numai. 
prin afirmarea unui mănunchi de convingeri, cari sunt atât de fireşti, 
încât ar putea sluji cu ușurință drept punct de plecare celor mai in- 
digeste lecţii de seminari iterar. Aproape două decenii s'au aşternut asupra: 
paginilor acestora, desprinse din actualitatea unor frământări apuse, 
Peste rivalităţile de atunci a nins din belşug pulberea uitării... In inima cui 
mai stăruieşte oare, un svon măcar din însufleţirea naţională care um- 
pluse, la „Expoziţie“, amfiteatrul Arenelor romane? Cine îşi mai aduce 
aminte de săgețile cari cădeau în lagărul dela Semănătorul? Sau, cine 
mai ştie că sa făptuit vreodată romanul Marin Gelea, de di Nicolae 
Pătraşcu? Sbuciumul cotidian al anilor acelora nu mai trezeşte astăzi 
decât curiozitate sau ridicări din umeri. 

Cu toate acestea, scrisul cu scăpărări de amnar al lui Ilarie 
Chendi, elastic și rezistent ca o lamă de oțel, cu tăişuri cutezătoare și 
cu mlădieti abia simţite, te reţine şi astezi cași cum nici nu sar îi. 
uscat cu totul cerneala acidulată de pe îilele rânduite dreptunghiular... 

La mijloc nu e niciun fel de mister. Impresiile din 1906 ale lui 
Ilarie Chendi ni se înfățișează şi acum cu aceleaș însușiri de atunci. Pentru 
dreptele motive care au împiedecat să cadă în desuetudine gazetăria, 
lui Paul-Louis Courrier şi vor apăra, probabil, împotriva vremei arti- 
colele lui Maximilian Harden, — critica lui Harie Chendi nu va fi depo- 
zitată, odată cu prăfuitele colecţii de reviste, în subsolurile primitoare. 
ale „Academiei române.“ 

Pentrucă, pe marginea de nisip aactualităţii, ilarie Chendi a se- 
mănat o împletire strălucită de idei abstracte şi de patimi omenești, 
cristalizate îħ cea mai atrăgătoare formă literară. In felul acesta, cri- 
tica devine întradevăr inutilă, chiar dacă a slujit cândva la ceva, 
Dar, tot odată, ea reușește să înfrunte măcinișul timpului, păstrând, 
farmecul veşnic nou al tuturor vorbelor alese... 
ALEXANDRU HODOŞ, 

Scrisori de peste Prut 


— Basarabia după denunţarea fuziunei — 


Târguiala dintre partidul țărănesc şi cel naţional a trezit o oare- 
«care înfrigurare în ținutul de pesie Prut. Imediat ce d. Maniu s'a „ho- 
tărât“ şi sfârşitul pertractărilor pără definitiv, o uşoară şi timidă for- 
foteală politică începu prin judeţe: se înjghebau „comitetele“ parti- 
dului naţional, compuse dintrun președinte și un vice, jucând rolul 
şi de mulţime, și de comitet integral, şi de organizaţie după statut. 
au însăilat astfel, în câteva judeţe, „organizațiuni“ cari azi sunt izvor 
de humor şi de ridicol. Pe urma lor a câștigat telegraful, fericitele 
evenimente trimițându-se urgent la Bădăcini, la Braşov, la Chelmac 
şi călugărului dela Gherla. In faţa primejdiei țărăniste, primul din şefii 
naţionalilor, d. Ion Pelivan, cumătrul dlui, Vaida şi cellalt șef, d. D. 
Bogos, unsul dlui Maniu, sau apropiat ca 'n nuvela lui N. Dunăreanu: 
lupul de cal. ` ; 

După decorul pe care-l alcătuia cortina fuziunei, cele două tabere 
se 'nvrăjmăşiau însă, adepţii fiecăreia văzând ca ’ntrun saharian miraj 
-cum li se destramă viitoarele situații. Porniți din aceeaş tulpină țără- 
nistă, dnii Pelivan şi Bogos, astăzi cu dangaua dlui Maniu pe frunte, 
(în inimă sunt gata so primească pe-a cui va veni la guverg) se cre- 
deau îndrituiți la conducere ca reprezentanți ai unui partid de ordine, — 
care n'a participat la încoronarea dela Alba-lulia, și care nu recunoaște 
Constituţia. Megalomania aceasta n'a ținut mult, căci pe când naţio- 
nalii îşi întindeau cursele, în sala „Expres“ din Chişinău, deputatul 
de Bălţi, Moldovanu, ţipa: „Nu ne trebue unire cu partidul popilor!“ 
Dela început deci tovărășia sanunța armonioasă şi drumul lipsit de. 
sinuozităţi. D. Stere, în lumina intereselor personale, sfărâma propriul . 
său decalog în aplauzele „buzduganilor“ şi „mâţelor“ parlamentare. 
„Partidului popilor“, îi cântau veșnica. pomenire țărăniştii basarabeni. 

Acum se ştie: fuziunea nu s'a făcut, copilul cu-atâtea moașe sia 
născut mort. - 

l Dar un fapt hilariant sa produs înaintea congresului dela Chi- 
şinău. D. Maniu prin crainici trimişi anume, anunţase venirea la pu- 

. tere. Pe de altă parte, șeful țărăniştilor basarabeni, d. Pantelimon Ha- 
lippa, colinda judeţele în recrutarea partizanilor. Partidul naţional-ţă- 
rănesc, spunea d. Halippa, s'a făcut cu consimțemântul Regelui; la 23 
lunie luăm guvernul... Şi cei slabi de înger au căzut în plasa unui 
partid în preparaţie. Prin unele judeţe, câţiva intelectuali, străini de 
politică, încântați de democraţia noului partid, s'au prins în nada cu 
cârlig. Și pentru a risipi convingerea tuturora în regionalismul parti- 
dului țărănesc din Basarabia, d. Halippa a căutat să atragă pe cei 
din vechiul Regat, dând și ordinul să fie aleși în comitetele județene. 
Momiala aceasta s'a dovedit făţărnicie la congresul dela 12 lunie când, 
d. Halippa lăsând şefia, îi ia locul d. Stere, represonjamtulup al. 
„aftonomiei“. p^ 
Zăbuşealá pertractărilor a trecut; fuziunea s'ae destrămat ca o: 
țesătură de funigei. O proaspătă răcoare a dovedit miazmele unei po- 
litici de interese. Pretinsa democraţie şi-a dat sufletul pe eșatodul ri- 
dicat de „duumviratul“ Maniu-Mihalache. Intre Prut și Nistru a rămas 
acelaş microscopic „partid naţional“, împerechiat în mod artificial din 
Pelivan- Bogos-Kânigșaţ şi Gogan Bernstein. lar povestea tăriei parti- 
dului, țărănesc a trecut în împărăţia legendelor. Intelectualii ţărănişti: 
bat la alte porţi, astăzi, şi nimeni nu vrea să le deschidă. Alții 
şi-au plasat analfabetismul pe scaunul unei funcțiuni liberale, iar cei: 
mai dârji hlobănează ca scaunele unui scrânci6b desorientat. D. Ha- 
lippa a rămas fără șefie, mângăindu-se cu virulența dlui Stere, care în: 
"viitoarele alegeri, ca şi în trecut, va mai putea încă înălța mâinele 
vopsite cu chinoros și să strige: „Uitaţi-vă, se cunosc încă urmele lan- 
țurilor de când am fost în Siberia pentra voi, frați basarabeni“. D.. 
Buzdugan, poetul stepelor, caută rimele cuvântului fuziune, — și sunt 
destule, — iar d. deputat Cazacliu se visează prefect de judeţ... întrun 
alt partid. 
. "Pentru apatia târgurilor provinciale, fuziunea a fost deci un motiv: 
de- glume și de râsete. Acolo unde poşta vine cu o regulată întârziere 
„de patru zile, este îndeajuns timp să se macine ştirile până vin altele. 
Şi dacă nu se năştea cum sa născut „noul partid național-țără= 
_nesc“, de ce s'ar fi râs la cafenelele cu samovarul forfotind și la beră- 
riile de- vară? Populaţia veselă dintre Vâlcov și Hotin este recunos-: 
cătoare celor cari erau să înfăptuiască duumviratul de pomină... 


Soroca D. 10V 

GAZETA RIMATĂ 


Preocupări confesionale 


DI Albert Honigman a început 
în ziarul Lupta o campanie ener- 
gică impotriva Concordatului. 


In noi, străbunii mai trăiesc; 
(A spus un fost poet, odată.) 
Ascunse patimi zăbovesc 

In carneă noastră 'nfrigurată ; 
Nelichidate moșteniri 

Ne cârmuiesc din umbră lutul ; 
-dn inocentele priviri 

Pândește ca un hoț, trecutul. 
Ei, înțelegeți, că nu-*n van 
Porniri. așișderi ancestrale 
L'au dus pe Albert Honigman 
' Spre treburi confesionale... 


Sunt vechi instincte strămoșești ; 
«Inchinăciuni ' evlavioase 

Prin reci chilii mânăstirești, 

Și lungi mătănii cuvioase. 

Căci, în acest strănepoțel 

Nu se putea să nu rămâie, 

Din roasele bucoavne, cel 

“Puțin mirosul de tămâie... 

In calde nopţi de echinox 
Citeşte Albert, iar, Scriptura, — 
(Ca fost călugăr ortodox. 
„Grossvater“ dela Sadagura !) 


Ostași wau fost bunicii lui, 

Ci numai pravoslavntci clerici, 
(Lăsând să doarmă spadan cui 
Şi stând la ușe de biserici;) 
Deci, când a fost să tragă sorţi, 
Să plece Honigman la oaste, 
Gândindu-se Patâția morți, 

O frică l-a străpuns în coaste 
Și sa vârât în aşternul... 
Nevrând să meargă cu soldaţii, 
Atunci, nu ştiu cum S'a făcut, 
Că lau trecut cu Rejormaţii ! 


Dar azi răsboiul sângeros 

Sa isprăvit cu birulnță, ` 

Și Albert s'a întors, pios, 
Cucernic, iarăş, spre credinţă. 

O altă serie de strămoși, 

Stă gata sufletul să-i prade: 
- Vreo şapte cavaleri bărboşi, 
Care-au fost, toți, în Cruciade ;— 
Și-acum, în calea lui spre rai, 
“Cum merge 'ncet, așa, ca apa, 
Din zi în zi, se simte mai 
Catolic decât însuș Papal... 

INOCENTIE DOSOFTEI 


Ieromonah la mănăstirea Căldărușani 

INSEMNĂRI 


Concurenţă ? — Uitâad pentru cå- 
-teva clipe distanţa ameţitoare care 
„desparte dugheana lor interlopă de o 


publicație onestă, destinată să nu se. 


arendeze nimănui; închipuindu-şi, cu 
„alte cuvinte, că au de a face cu un 
concurent oarecare de pe strada Să- 
rindar, binehrăniţii trântori din stupul 
de cerneală dela Lupta (toți cu 
nume de fagure pe buze) îndeamnă 
pe cetitorii noștri să- nu-şi mai plă- 
tească abonamentul la Țara Noastră, 
întrucât subvenţiile pe cari le primim 
din diferite părţi îi sunt suficiente. 
Denunţ elegant şi discret, dia măru- 
taiele căruia infamia pute cale de-o 
poştă. Onorabilul domn Albert Honig- 
man, acest copil. răsfățat al opiniei 
publice care ma avut niciodată cura- 


jul de a iscăli un singur articol cu. 


numele său de naştere, (despre cel de 
"botez nu mai vorbim); — acest temut tri- 
bun al poporului care şi-a clocit ca- 
riera de publicist în bucătăria răpo- 
satului Tache lonescu, (de unde nu 
ieşea decât odată cu gardistul, la ora 
prânzului); — a luat-o din nou cam prea 


repede, şi se cade să-i dăm. frumuşel 
cu câteva lămuriri peste labă. Și 
pentrucă bâlbâita sa obrăznicie în- 
cearcă să-și arate iarăși mutra, s'o 
lovim și pe ea, scurt, drept în moalele 
capului. 

Mai întâi, să corectăm în trei cu- 
vinte, minciuna. Administrația noastră 
ne autorizează să precizăm categoric, 
odată pentru totdeauna, că: 1. Niciun 
exemplar din Țara Noastră nu s'a tri- 
mis altor persoane, decât acelora care 
și-au arătat limpede dorinţa de a fi- . 
gura printre abonaţii revistei; deci, ni- 
meni mwa fost lăsat să creadă că pri- 
meşte revista în mod gratuit, pentru a 
se vedea scmat mai târziu să ne a- 
chite abonamentul. 2. Țara Noastră 
ma primit şi nu primește nici un fel 
de subvenţii, dela nicio instituție pu- 
blică, întreprindere sau persoană par- 
ticulară; registrele noastre pot dovedi 
oricând, că toate incasările făcute pro- 
via exclusiv din plata anunţurilor publi- 
cate și a abonamentelor expediate la 
destinaţie cu o regularitate ireproşabilă. 

Până aici, răspunsul administraţiei 

Ţării Noastre. Oamenii de bună cre- 
dință vor trage concluzia'cuvenită. To- 
tuş, ni se pare oarecum ciudat, că aceste 
explicații le datorăm unei “insinuări 
tipărite tocmai în Lupta, o gazetă care 
s'a aăscut din besna fondurilor secrete 
şi trăiește la umbra fecundă a şan- 
tajului. Scrupuloşii censori ai moravuri- 
lor noastre, proaspăt descinşi din Gali- 
ţia, aceştia cari cer socoteală dlui Octa- 
vian Goga, tăgăduindu-i până şi drep- 
tul de a conduce o mică revistă săptă- 
mânală, tipărită într'o tipografie mo- 
destă de provincie, călăresc la rândul 
lor de-asupra unor enorme rotative, 
diriguesc cotidiane costisitoare, şi se 
închiriază celui dintâi venit, fără prea 
multe scrupule, ba chiar fără prea 
multă tocmeală. Aceşti imaculaţi pam- 
iletari au fost plătiți cândva-de d. Pok- 
' lewsky-Koziell ca să se declare fi- 
loruşi, au ros mai târziu din drojdia 
tabricei „Bragadiru“ ca să apere par- 
tidul național din Ardeal, iar astăzi, 
trecând cu arme şi bagaje la ghişeu- 
* tile dlui Stelian Popescu, pe care-l 
felicităm pentru această isbândă, băie- 
ţii cantorului dela sinagoga din Târ- 
gul Cucului, la porunca noului lor stă- 
pân, au ajuns atât de departe cu con- 
vingerea, încât îşi ascut condeele cu 
` furie impotriva dlui dr. N. Lupu, acu- 
zându-i, horribile dictu! — de îilose- 
mitism... 

Aceştia sunt acuzatorii noştri. Ei, 
poate fi vorba, aici, despre concurenţă? 
Dimpotrivă, e o duşmănie care ne 
prinde bine. Avem nevoie să mai de- 
monstrăm că apariţia Țări Noastre e 
o adevărată necesitate naţională? E 
suficientă această O singură recoman- 
dare. Nu vedeţi, că Albert Honigman 
“ne înjură ? 

Apelul ia străinătate. — Examinând, 
cu foarte mare parapon, probabilitățile 
viitoarei guvernări a partidului popo- 
rului, ziarul Patria din Cluj pomeneşte 
din nou, maimuţărind pe meşterii ho- 


rigmaui dela Bucureşti, despre celebra 
„înțelegere secretă“ dintre dl. general 
Averescu şi fascismul italian. — „Nu 
mai vorbim de ridicola intervenție a 
d-lui Mussolini în favoarea (?) d-lui 
general Averescu, — zice oficiosul parti- 
dului național, — căcizvonută ca acestea 
nu prind nici chiar in mahalalele dela 
periferia Bucureştilor“. Uite, ni se în- 
tâmplă şi nouă odată să fim, pentru 
două minute, de aceeaș părere cu foaia 
d-lui Iuliu Maniu, Ridicolă, întradevăr, 
ni s'a părut și nouă, dela început, poves- 
tea cu „intervenția d-lui Mussolini“. Nici 
în suburbiul Blajului, dar mi-te în maha- 
lalele Bucureştilor, nu credem că se mai 
găseşte cineva, care să-și închipuie că 
guvernele se schimbă, în România, cu 
ajutoare din afară... 

Cu toate acestea, sistemul apelului 
la străinătate a fost practicat aici pe 
o scară întinsă. Au existat multă vre- 
me, în Ardeal, oameni politici cari 
şi-au zis că li-e- cade să caute, 
pentru politica lor nătângă, un sprijin 
dincolo de hotare. la aduceţi-vă 
puțin aminte, cu ce furie se pornise 
partidul naţional, nu de mult, să se 
plângă străinătăţii... Incomparabilul se- 
cretar-generai al comitetului de-o sută, 
di. Sever Dan din Moci, amenința 
atunci, cu glasul său pițigăiat, că se 


- va plânge la „Liga națiunilor“, și că 


această instanță internaţională va face 
dreptate nu mai știm cărui parti- 
zan politic, grav persecutatude cer- 
cetările judecătorului de instruc- 
ție. Un publicist apusean, chiar 
binevoitor față de România, ca d. 
Scotus Viator de pildă, nu reușea să 
facă un pas pe pământul Ardealului, 
fără ca să nu se pomenească ingropat 
subt un maldăr de petiţii, cu rugă- 
mintea stăruitoare de a ocroti în presa 
englezească interesele vagabonzilor 
politici din comuna Bădăcini. Insfârșit, 
tot foştii indrumători ai Consiliului 
dirigent sunt aceia, cari nu S'au sfiit 

să scoată, anul trecut, o broșură în 
franțuzeşte, institulată: Lá lutte contre 
Pabsolutisme „en Romanie, prin care, 
sprijinind propaganda dușmană împo- 
triva noastră, se înfățișau dinaintea 
lumei civilizate, ca o dovadă de revol- 
tătoare barbarie românească, toate in- 
cidentele electorale ale prea cunoscu- 
noscutului părinte Man din Gherla... 

Pe cei cari au recurs la protecția 
„Europei, cu gândul de a-și cârpi ne- 
norocirile de-acasă, îi cunoaștem prin 
urmare. Cât priveşte atitudinea parti- 
dului poporului, onorabilii noștri adver- 
Sari, crescuți la adăpostul celor nouă 
puncte ale lui Wilson, să fie însă liniștiți. 
Mabhalalele dela periferia Bucureştilor 
au văzut defilarea celor patruzeci de 
mii de țărani dela „Arenele Romane“. 
A auzit poate, despre așa ceva, şi 
Suburbiul Blajului. Fiecare, cu alte cu- 


vinte, poate să afle cine recomandă. 
Regelui chemarea la cârma ţării a` 


generalului Averescu. 


Amintiri care se dărâmă. — Am 
pomenit şi noi aici despre piosul târ- 
năcop al diui Papadopol, proprietarul 
întâmplător al moşiei ipoteşti, care a 
dărâmat până în pământ casa copilă- 
riei lui Eminescu. De-atunci, d. Papa- 
dopol a răspuns, — prin Dimineața, 
se înţelege, — invinuind la rândul său 
pe toată lumea, pentrucă nici un gu- 
vern şi nicio societate culturală nu s'a 
gândit să salveze, cât mai era vreme, 
ruinatui cuib de amintiri. Cine ar putea 
să afirme, că această apărare nu e în- 
demânatică ? I-se putea cere proprieta- 
rului din Ipotești să indeplinească, sin- 
gur, ceeace societatea însăş nu s'a 
hotărât să facă, în decurs de câteva 
decenii? 

Un caz nou ni se prezintă acum, de 
data aceasta în Ardeal. Di A. Davi- 
descu, redactorul ziarului Satu-Mare 
ne scrie despre starea de plâns în 
care se găseşte biserica părintelui Va- 


silę Lucaci din Sișeşti, Dar, să' vor- 
bească di A. Davidescu însuş: 
— „La poalele măreţilor munţi Gu- 


" tinului şi Tei, pe un picior de deal, 


având în vale undele repezi ale unui 

isvor de munte, biserica din Sișeşti 

se luptă din greu cu vremea. Turla 

principală sfredelită de ploaie dă dru- 

mul la fiecare moment să-i se sboare 

de vânt șindilele putrezi. Pereţii, pe al- 

bul exterior, poartă pete mari de ume- 
zeală. Pe alocurea, tencuiala a căzut. 
cu desăvârşire şi de sub mușchiul 

verde cărămizele rânjesc ironic trecă- 

torului. Scările cari odată zâmbeau 

bătrânului şi neînfricatului preot, s'au 

prăvălit .una peste alta, în vale, 

„La ambele intrări sunt două odă- 
ițe in care se păstrează o comoară de 
cărţi vechi, documente importante din 
care istoria ar putea reţine multe a- 
mănunte relat:v la luptele românilor 
ardeleni, şi lucrările tipărite ale părin- 
telui Vasile Lucaciu. Casa parohială 
unde bătrânul luptător a trăit 35 de 
ani, a rămas pustie. In curând se va 
prăbuşi. 

„In iarna anului 1922, când miile de 
săteni și trimiși din toate unghiurile 
țării conduseră la mormânt rămășițele 
pământești ale „leului de la Sişeşti“ 
trei miniștri, în frunte cu di I I. Bră- 
tianu, au promis solemn: 

'— „Pentru refacerea acestei biserici și 
pentru păstrarea casei parohiale, gu- 
vernul va trece în buget două mi- 
lioane. Trebuie să fie pentru noi, a- 
cest sfânt locaș, un simbol, de la care- 
generațiile viitoare vor ina exempla. 

„Nu vom lăsa ca nici o cărămidă* 
să se miște din biserica din Sișeștk“. 

Au trecut de atunci doui ani. Mo- 
numentalul templu care sfidează de- 
părtările a pierdut, nu numai o cără- 
midă, dar acoperișul în întregime. 
Pioaia ii biciuieşte interiorul, vântul. 
ii fără ce a mai rămas din turle. 

Ne facem o datorie de a avertiza 


i 

prin aceste câteva rânduri pe cei ce 


„au în această ț ră sarcina de a îngriji, 


-de amintirile istorice. 


: Descoperirea regionatismului. — 
Di Matei Cantacuzino, amator capri- 
cios de politică militantă şi pasionat 
crescător de trandafiri altoiţi, a des- 
coperit pe arena vieții noastre publice, 
cu o mică întârziere de câţiva ani, 
buruiana antipatică a regionalismului. 
"Oridecâteori fostul ministru de Justiţie 
din guvernul dlui general Averescu face 
-o descoperire de această importanţă, 
nu întârzie s'o comunice publicului ro- 
“mânesc prin coloanele Adevărului: cea 
mai înstrăinată gazetă dintre câte apar 
la București, în jargon independent, 
- Ne-am ales, prin urmare, şi de data 
aceasta, cu o serie de frumoase arti- 
cole, cărora nu li ss poate găsi de- 
cât o singură vină; aceea de a încer- 
ca să spargă cu umărul porți demult 
` deschise de alții. 

Deocamdată, di Matei Cantacuzino 
"vede trei accente primejdioase de re- 
gionalism politic. Celdintâi, este re- 
„gionalismui centralizator al partidului 
liberal, care și-a întins guvernarea sa 
fără scrupule asupra ținuturilor unite, 
îără ca acestea să-l fi dorit. Ai doilea, 
“este regionalismul .politic de peste 
Prut, care, fiind printr'o tradiţie de un 
veac autocratic, a devenit, prin con- 
cursul împrejurărilor, revoluţionar. In- 
sfârşit, al treilea, pe care estetul dela 
„laşi nu-l mai trece acum-cu vederea, este 
regionalismul ardelenesc, care subsistă 
subt forma de consiliu sfătuitor chiar 
„Şi în urma contopirii partidului naţional 
cu rămășițele unui partid din vechiul 
„Regat“. 

E de prisos să mai spunem, că a- 
ceastă aspră analiză a structurei par- 
tidelor . dela noi a provocat o dure- 
roasă surpriză în rândurile foştilor 


patroni ai Consiliului dirigent. Do- ` 


“vadă, că Gazeta Transilvaniei a re- 


produs articolul dlui Matei Cantacu- 
zino lăsând la o parte tocmai pasa- . 
giul care privea regionalismul parti- 
dului naţional. Această naivă şiretenie 
brașovenească nu ne miră. După cum 
nu ne miră nici atitudinea dlui Matei 
Cantacuzino Fruntașul (actualmente) 
țărănist îl socotește pe di C. Stere 
drept „un naufragiat politic, cu aliure 
de dictator, pe care ţara, dintrun sen- 
timent de pietate națională, nu-l poata 
primi,“ — dar stă mai departe întrun 
partid, unde acest C. Stere nu e. 
simplu figurant, ci unul din conducă- 
tori. Se indignează în faţa tendinţelor 
separatiste ale dlor Vaida şi Maniu, — 
dar în acelaș timp le desmiardă şi le 
ocroteşte cu orice prilej. Pricepem cum 
stau lucrurile.. DI Matei Cantacuzino 
a obosit încercând să urmeze cu fapta 
zigzagul convingerilor sale călătoare. 
A schimbat, prin urmare, sistemul. S'a 
oprit pe loc, lângă di I. Mihalache, 
şi părerile îi circulă pe toată supra- 


faţa României întregite... 


Strânge cineva laolaltă articolele 
dlui Matei Cantacuzino? Să nu uite, 
în acest caz, să adauge la co'ecție ` 
pe cel care are să apară, cu siguranţă, 
tot la Adevărul, peste două trei-luni, 
pentru a arăta iarăş că regionalismul 
în Ardeal mwa fost decât născocirea in- 
teresată a unui „fost pott.“ 


Cifre... In oraşele din Ardea! şi 
Banat, nu e nevoie s'o mai repetăm, 
Românii sunt o minoritate etnică. In 
cetățile ridicate printre rândurile noastre, 


ca să le slăbească, rolurile sunt răs- 


turnate. Cei mulți, sunt aici puțini detot. 
lar cei puțini mișună pe străzile intor- | 
tochiate, din ce în ce mai numeroşi. 
Văzută cu ochiul liber, în fuga ne- 
răbdătoare a automobilului, sau în 
răgazul dintre două trenuri, viața ro- 
mânească din aceste citadele ale străi- 
nismului, s'ar zice că a câștigat o bi- 
ruință definitivă asupra nedreptăților 

din trecut, Balanța, în aparenţă, se 
apleacă tot mai mult în favoarea 
noastră. Aşa vorbesc, -cel puţin, firmele 
prăvăliilor, inscripțiile străzilor, şi stea- 
gurile tricolore, spânzurate în podul 
negustorilor evrei, după ordinul poliției, 
ori decâteori d.. Alecu Constantinescu 
sosește să boteze un: nou sugaci gu- 
vernamental. Şi mai ales, aşa ne a- 
şteptam cu taţii să se întâmple, imediat 
după, instalarea stăpânirei românești 
pe aceste locuri. Presimţiam .prisosul 
tumultuos de forțe năvălind dela sate 
asupra târgurilor ardelenești, cași-cum 
zăgazurile sar fi sfărâmat din calea 
unui val în creştere. Moștenirea, ştiam, 
era grea, dar aveam încredere în pu- 
terea firească de expansiune a popu- 
lației româneşti. Numărătoarea din 
1920 ne-a dat cea dintAiu dovadă 
despre- ceeace se realizase în doi ani, 
Din. cei 721.546 de locuitori ai oraşelor 
din Ardeal şi Banat, numai 181 678 
s'au găsit a fi Români. Restul de 


: 539.868 aparțineau celorlalte naţiona- 


lităţi.. Adică, Românii reprezintau 25 
la sută din populaţia orașelor, pe când 
naţionalitățile celelalte formau 75 la 
sută din această populaţie. 

Au trecut de-atunci patru ani, Inaintea 
noastră avem „Anuarul statistic“,. cu- 
prinzând din nou date precise asupra 
mişcării populaţiei orășenești în ținutul 
de dincoace de Carpaţi. Sporul nostru 
e cu totul neînsemnat, Abia 1747 su- 
lete' sau mai adăugat, prin nașteri, 
celor 181.678 de Români cari locuesc 
în cele 40 de comune urbane din 
Ardeal și. Banat, Statistica se înţelege, 
nu e complectă, Ea ar trebui să vor- 
bească şi despre câştigul de populaţie 
românească obținut pe alte căi. 
Câţi negustori români s'au aşezat aici, 
din alte părți? Câţi mici meseriaşi? 
Câţi intelectuali? Abia atunci Sar ve- 
dea, că optimismul primelor zile de 
însufleţire din 1918 şi-a frânt repede 
aripile de stânca realităţei. Nu cucerim 


oraşele 4 
şteptam, ba nici măcar în măsura în 


care ar fi cu putință. Pricinele, în 
mare parte, sunt cunoscute. In paginele `; 
acestei reviste sa vorbit de mai multe”, 
ori despre ele. Și se va mai vorbi. - 


E o problemă asupra căreia nu se 


poate trèce ușor, cu formula naţiona- - 


lizărilor industriale, Sau cu traducerea 


firmelor într'o.' dubioasă românească. - 
O întreagă politică de guvernământ: 
trebuie să decurgă din aceaștă situaţie. . 
In primul rând, suntem -datori să ne. - 
gândim, aproape exclusiv, la întărirea . .: 


satelor. 
Pentrucă ar fi. o iluzie de neiertat, 


să așteptăm fecunda isbucnire a unor . 


forțe pe cari le-am lăsa în irosire. 


Un om gentil. — Acesta este, ori i 


cât. ați crede, d. Vintilă Brătianu, 


ministrul de Finanţe al partidului li- 
beral. Dl. Vintilă Brătianu călătoreşte . 


acum în străinătate, mai hotărît decât 
oricând să împrăştie, cu mijloacele de 
convingere ps cari le posedă, . atmos- 
fera ostilă ţesută în jurul politicei sale 


“ financiare. Pentru a-şi: ajunge sco- 


pul, di. Vintilă Brătianu urmează 
două căi cu totul. diferite.. Folo- 
sește, la Londra și la Paris, simpatiile 
pe cari şi le-d câştigat acolo dl. N. Titus 
lescu, şi răspunde străinătăţii, la Bu- 
cureşti, priu coloanele Viitorului. In- 
tradevăr, oficiosul partidului liberal a 
fost însărcinat să anunțe că dl. Vin- 
tilă Brătianu „n'a plecat în străinătate 
ca să contracteze un împrumut“ de 
care mare nevoie, dar dacă, „i sar 
oferi bani în condițiuni favorabile, nu 
i-ar refuza“... 

Cum spuneam mai sus: ce om gentil 
d. Vintilă Brătianu! El nu umblă după 
împrumuturi, e adevărat, dar, dacă i 
se .0fere, ca să nu supere pe nimeni, 
îşi calcă peste inimă, şi primeşte, 
Bună o fi, nu zicem, și făţărnicia. Vorba. 
e, cine o crede? 

în măsura în care ne a-.. 


